1924
Tapahtumia > Huhtikuu–kesäkuu

1. huhtikuuta – Adolf Hitler tuomittiin vallankaappausyrityksestä viiden vuoden vankeuteen. Hän vietti vankilassa kuitenkin vain yhdeksän kuukautta.
1. huhtikuuta – Eduskuntavaalien ensimmäinen päivä.
6. huhtikuuta – Fasistit saivat Italiassa vaaleissa 2/3 äänistä.
6. huhtikuuta – Padasjoen 1600-luvulta peräisin ollut puukirkko tuhoutui tulipalossa.
7. huhtikuuta – Kirjailija Ilmari Kianto julkaisi 50-vuotispäivänään romaanin Ryysyrannan Jooseppi.
16. huhtikuuta – Amerikkalainen elokuvayhtiö Metro-Goldwyn-Mayer perustettiin.
22. huhtikuuta – Suomessa asetettiin puolustusneuvosto tasavallan presidentin avuksi maanpuolustuskysymyksissä.
4. toukokuuta – 27. heinäkuuta – Pariisin olympialaiset pidettiin. Suomi sai toiseksi eniten mitaleita 14 kultaa, 13 hopeaa ja 10 pronssimitalia.
4. toukokuuta – Saksassa pidettiin valtiopäivävaalit. Sosiaalidemokraatit säilyttivät paikkansa suurimpana puolueena ja Wilhelm Marx asemansa valtakunnankanslerina.
8. toukokuuta – Liettua sai Memelin sopimuksella hallintaansa Itä-Preussista Versailles'n rauhansopimuksella erotetun Klapeidan eli Memelin alueen josta muodostettiin autonominen alue. Saksa pakotti Liettuan palauttamaan alueen 22. maaliskuuta 1939.
10. toukokuuta – J. Edgar Hoover nimitettiin Yhdysvaltain liittovaltion poliisin FBI:n edeltäjän Bureau of Investigationin johtajaksi. Hoover kuoli virassa vuonna 1972.
19. toukokuuta – Hannoverin provinssissa Saksassa järjestettiin alustava kansanäänestys provinssin erottamisesta Preussin vapaavaltiosta. Ehdotus sai vain 25,5 prosentin kannatuksen, mikä jäi asian etenemiseen vaaditun kolmanneksen kannatuksen alapuolelle.
23. toukokuuta – Moskovassa alkoi Neuvostoliiton kommunistisen puolueen 13. edustajakokous, jossa Josif Stalin selvitti välinsä Lev Trotskiin sekä Trotskin ja Karl Radekin johtamaan puolueen vasemmisto-oppositioon.
26. toukokuuta – Yhdysvalloissa tuli voimaan uusi Immigration Act of 1924 -maahanmuuttolaki, joka rajoitti siirtolaisten vuotuisen määrän kahteen prosenttiin vuoden 1890 määrästä.
31. toukokuuta – Presidentti K. J. Ståhlberg myönsi eron Cajanderin hallitukselle ja nimitti Kokoomuksen puheenjohtajan Lauri Ingmanin muodostaman hallituksen.
2. kesäkuuta – Yhdysvaltain presidentti Calvin Coolidge allekirjoitti Indian Citizenship Act -lain, joka myönsi kaikille Yhdysvalloissa syntyneille intiaaneille kansalaisuuden.
4. kesäkuuta – E. M. Forsterin romaani A Passage to India (Matka Intiaan) julkaistiin.
5. kesäkuuta – Säännöllinen lentoliikenne Helsingin ja Tukholman välillä alkoi.
5. kesäkuuta – Kaksi varakasta Chicagon yliopiston opiskelijaa Nathan Leopold ja Richard Loeb asetettiin Chicagossa syytteeseen 21. toukokuuta tapahtuneesta 14-vuotiaan Bobby Franksin sieppauksesta ja murhasta. Heidät tuomittiin elinkautiseen vankeusrangaistukseen. Loebin surmasi toinen vanki 1936. Leopold pääsi ehdonalaiseen vapauteen 1958 ja vietti viimeiset vuotensa Puerto Ricossa, jossa hän kuoli 1971.
8. kesäkuuta – Englantilaiset vuorikiipeilijät George Mallory ja Andrew Irvine katosivat ollessaan kiipeämässä Mount Everestin huipulle. Viimeisin näköhavainto heistä oli vain muutama sata metriä ennen huippua. Malloryn ruumis löydettiin 8 160 metrin korkeudesta Everestin pohjoisseinämän rinteeltä vuonna 1999.
10. kesäkuuta – Fasistit kaappasivat ja tappoivat Italian sosialistien johtajan Giacomo Matteottin Roomassa.
13. kesäkuuta – Gaston Doumerguesta tuli Ranskan presidentti.
19. kesäkuuta – Paavo Nurmi juoksi Helsingissä Eläintarhan urheilukentällä tunnin kuluessa sekä 1500 metrin (3 min 52,6 s) että 5000 metrin (14 min 28,2 s) maailmanennätykset. Viimeksi mainitun juoksun aikana 3 mailin kohdalla hänen ajakseen merkitään 14 min 28,2 s, mikä on samalla tämän matkan maailmanennätys.
22. kesäkuuta – Sarjamurhaaja Fritz Haarmann pidätettiin Hannoverissa Saksassa. Haarmann murhasi 1919-1924 ainakin 24 nuorta poikaa. Haarmann tuomittiin kuolemaan ja hänet mestattiin giljotiinilla 15. huhtikuuta 1925.